runetrust/blame-folketinget-dk huggingface dataset:
Mette Thiesen (DF), 2023-04-27:
Altså, ulandsbistanden burde vi om ikke andet i hvert fald skære ned eller helt afskaffe.
Så ja, det er et fremragende sted at finansiere det.
Det kan godt være, at jeg ikke forklarede mig tydeligt nok før, og så uddyber jeg meget gerne.
Altså, problemet er, at der nærmest ikke kommer noget som helst positivt fra EU, tværtimod.
Vi kan se, at vi nu igen står med et massivt migrantpres lignende det, som vi havde i 2015.
Og hvad sker der nede i EU?
Man sidder og laver migrationspagter, som vil ødelægge nationalstaterne, fuldstændig ødelægge det vestlige, hvis de bliver vedtaget, og jeg ved desværre også, at ordførerens parti er for den del.
Så ja, jeg mener bestemt, at vi skal passe på Danmark, og det gør Dansk Folkeparti altid.
Eva Kjer Hansen (V), 2023-04-27:
Nu er EU blevet til et monster.
Så jeg skal bare spørge om noget.
Det er jo helt frivilligt, om Danmark vil deltage i det samarbejde eller ej, så kunne vi få et klarere svar fra fru Mette Thiesen vedrørende Danmarks deltagelse i EU?
Ønsker fru Mette Thiesen – med den her retorik om, at EU er et monster, at det er tosserier, og om EU's klamme hånd – at Danmark melder sig ud?
Mette Thiesen (DF), 2023-04-27:
Det kan bare meget vel blive konsekvensen, hvis man bliver ved på den her måde.
Og desværre – desværre – sidder der alt for mange herinde i det her Folketing, som simpelt hen ikke kan finde ud af at sige nej, som ikke kan finde ud af at forholde sig til sund fornuft, og som har så travlt med at bukke og skrabe for dem nede i Bruxelles i stedet for at stå fast på, at det i Danmark er de danske politikere og det danske Folketing, der laver lovgivningen.
Helle Bonnesen (KF), 2023-04-27:
Tusind tak til ordføreren for en god tale, og vi deler jo helt klart værdisættet om, at familierne er vigtige, at de er centrale, og at det skal gøres så godt som muligt for dem for at få deres hverdag til at hænge sammen.
Eva Kjer Hansen (V), 2023-04-27:
Fru Mette Thiesen taler om EU's klamme hånd, tosserier fra EU og siger, at vi har bukket og skrabet for dem i Bruxelles.
Ønsker fru Mette Thiesen, at Danmark melder sig ud af EU?
Mette Thiesen (DF), 2023-04-27:
Så nej, jeg mener bestemt ikke, at jeg er en idiot, fordi jeg fremfører Dansk Folkepartis holdninger, og jeg ville heller aldrig nogen sinde selv kalde andre idioter.
Jeg siger, at man kan begå fejl, og det vil være min holdning.
Men jeg synes, det er en lidt speciel retorik fra fru Kirsten Normann Andersens side.
Det må jeg indrømme.
Jeg synes faktisk heller ikke, det sømmer sig.
For der er forskel på mor og far.
Altså, mænd kan ikke føde børn; det er kvinderne, der føder børnene.
Så der er selvfølgelig, både når det drejer sig om den forudgående barsel, altså før man føder barnet, og også nogle uger efter, nogle helt naturlige årsager til, at moren tager barslen.
det her med, at man begynder at øremærke yderligere i forhold til den barsel, de ellers kunne fordele imellem sig, synes jeg er dybt problematisk.
For det må jo være op til familierne selv.
Kirsten Normann Andersen (SF), 2023-04-27:
Jeg har sådan set forstået, at fru Mette Thiesen ikke mener, at der skal være øremærket barsel til far.
Vi har bare haft det i rigtig mange år til mor.
Rigtig mange fædre har været i en situation, hvor de ikke har kunnet få barselsorlov, fordi rigtig mange virksomheder også har tænkt, at det har samfundet jo sørget for at mor skal have.
Så hvis mænd har bedt deres arbejdsgiver om at give barselsorlov, er der mange mænd, der har oplevet, at deres job har hængt i en tynd tråd, og det, samfundet har sørget for, er jo lige præcis, at vi har en barselsorlov og i øvrigt også en kompensation til forældre, så de kan få barselsorlov, og så de er sikret på den måde.
Når jeg tillader mig at være lidt direkte i mit første spørgsmål, hænger det sammen med, at fru Mette Thiesen jo udstiller hele Folketinget, fordi hun ikke kan forstå, at man ikke mener man lige nøjagtig det samme som fru Mette Thiesen.
Helene Liliendahl Brydensholt (ALT), 2023-04-27:
Ja, helt sikkert, og det er jo også helt op til en selv, om man vil det
Men jeg glæder mig til at se, om Danmarksdemokraterne kommer med et andet udspil.
Charlotte Munch (DD), 2023-04-27:
Jeg vil selvfølgelig også her takke ordføreren for talen og også for at åbne muligheden for måske at være med, selv om det er med en anden form for finansiering end den, vi har lagt op til.
Hvorvidt vi skal tiltales på den ene eller den anden måde, tænker jeg må være en anden diskussion.
Helene Liliendahl Brydensholt (ALT), 2023-04-27:
Tak for det, formand.
Jeg vil lige starte med at sige tak til forslagsstillerne for at fremsætte det her forslag og derfor give mulighed for en rigtig fin debat – i hvert fald indtil de sidste 10 minutter, hvor det måske kørte lidt af sporet.
Men jeg synes, det var en rigtig fin debat.
Alternativet er med i aftalen om øremærket barsel til medforældre, da øremærkning af barslen er en vigtig brik i forhold til at sikre ligestilling på arbejdsmarkedet.
Når det er sagt, var det også et ønske fra Alternativet, at vi i aftalen sikrede en forlængelse af barslen i sin helhed.
Det ønske havde vi, fordi vi var og er bekymrede for, at den øremærkede barsel kan bevirke, at nogle børn starter tidligere i daginstitution, fordi medforælderen fravælger de øremærkede 9 uger.
Dette mener vi ikke er hensigtsmæssigt i forhold til børnenes trivsel, og det kan også skabe et øget pres på de mange daginstitutioner, der i forvejen har for mange børn til for få voksne.
Desværre kom Alternativets ønske om en forlængelse af barslen ikke med i den endelige aftale, men vi har heller ikke skiftet holdning.
Derfor så det her beslutningsforslag også ud som et forslag, vi godt kunne bakke op om – men kun på overfladen, for når jeg så læser ned i bemærkningerne, kan jeg jo se, at Danmarksdemokraterne vil finansiere forslaget ved at tage penge fra udviklingsbistanden, og det kan vi selvfølgelig ikke være med til i Alternativet.
Men jeg kan se, der måske er takter til, at der kan ske noget i en udvalgsbehandling, og der må man selvfølgelig gerne tænke Alternativet ind i det.
Så vil jeg lige til sidst benytte lejligheden til at komme med et lille budskab, som man jo kan vælge at følge eller ej, men nu har jeg jeres ører.
Jeg er selv medmor, og jeg har lige stemt for, at jeg må gå på barsel her fra på mandag og tage de 2 sidste måneder med min søde, lille datter på 10 måneder.
Retorikken her bliver meget sådan mor og far, og når man sidder der som medmor og hører det, kan man godt føle sig lidt ekskluderet, og det ved jeg også at der er mange andre der gør.
I kan følge det, som I vil eller ej, men det er i hvert fald en opfordring til, at hvis I gerne vil inkludere regnbuefamilier sådan rent retorisk og i debatten, kan I jo tænke lidt over at sige medforældre eller medmødre eller bruge lignende begreber i stedet for.
Tak for ordet.
Mette Thiesen (DF), 2023-04-27:
Jeg synes, det her er sådan en lidt speciel debat.
Det må jeg indrømme.
Strukturel ulighed?
Vi er et af de mest lige samfund overhovedet, og så må det jo være op til den enkelte at argumentere over for sin arbejdsgiver for, at man skal have noget barsel.
Det synes jeg sådan set er fuldstændig logisk.
Hvis vi skulle bruge den argumentation, var der jo vildt mange ting, som vi skulle tage stilling til herinde i Folketinget, f.eks. huslige pligter og alt muligt andet.
Det mener nogle ordførere tilsyneladende.
Der mener jeg simpelt hen, at Folketinget skal træde et skridt tilbage.
Vi kan lovgive om rigtig mange ting, men vi skal dæleme ikke lovgive om, hvordan familierne indretter sig derhjemme.
Først vil jeg sige, at jeg tager dyb afstand fra folk, der slår deres børn, og Dansk Folkeparti mener ikke på nuværende tidspunkt på nogen som helst måde, at det ikke var godt, at man afskaffede revselsesretten.
Så der er jo også nogle ting rent historisk.
Det er jeg bare nødt til at sige til at starte med.
Vi har så en generel holdning om, at den danske stat ikke skal diktere, hvordan man indretter de huslige pligter – det var faktisk noget, der også kom fra en tidligere Venstreordførers side.
Nej, vi mener sådan set, at det må være op til familierne selv at indrette sig, som de vil.
Der er nogle områder, hvor samfundet er indrettet på en bestemt måde.
Hvis man som familie ønsker, at far skal have mere barsel, drøfter man sig forhåbentlig frem til det far og mor imellem og tager en snak med sin arbejdsgiver.
Jeg mener simpelt hen bare ikke, at vi skal diktere, hvordan familierne skal indrette deres liv.
Jeg synes, det er en fuldstændig forkert vej at gå.
Victoria Velasquez (EL), 2023-04-27:
Tak for det.
Jeg får sådan lidt flashback til, da Dansk Folkeparti ikke ville afskaffe revselsesretten og mente, at det at kunne slå sine børn ikke var noget, man fra politisk hold skulle blande sig i.
Jeg vil bare høre: Hvad mener Dansk Folkeparti vi skal gøre ved, at der er et problem, i forhold til hvem der får mulighed for at kunne få barslen?
Og hvad mener Dansk Folkeparti om, at vi nu ser, at flere overenskomster – og andre ting, som har indflydelse på, hvor meget barsel man kan få – skaber nogle bedre muligheder?
Ser Dansk Folkeparti ingen muligheder eller noget positivt i, at vi faktisk laver nogle rammer, der understøtter, at far får adgang til barsel?
Mette Thiesen (DF), 2023-04-27:
Det her med rettigheder er sjovt.
Vi kan tage en ting.
Vi går meget gerne ind i en drøftelse, i forhold til at mere barsel skal kunne fordeles frit i familien.
For jeg har en meget stor tiltro til danske familier om, at de selv kan indrette sig, som de vil.
Men med hensyn til den anden del vil jeg sige, at jeg grundlæggende set mener, at det er et kæmpeproblem.
I øvrigt vil jeg sige, at når vi tidligere har haft drøftelser i forhold til mænd, der bliver udsat for vold, har venstrefløjen ment, at det jo overhovedet ikke var et problem, og at man ikke skulle ligestille der.
Så jeg synes, det er sådan en lidt speciel argumentation, men ja, jeg mener bestemt, at vi skal gå ind og gå benhårdt til folk, når man fra politikernes side herinde på Christiansborg mener, at man bedre kan definere, hvordan familierne skal indrette sig i deres liv, end familierne selv.
Det synes jeg bestemt er vigtigt.
Victoria Velasquez (EL), 2023-04-27:
På den måde er det jo positivt, at historien kan udvikle sig.
Jeg håber også, at Dansk Folkeparti kommer til at skifte mening også på det her punkt.
Og det at ville tage barsel ville nogle måske grine af tidligere, altså hvis man som mand sagde: Jeg vil gerne tage barsel.
Der er rigtig mange ting, som har ændret sig.
Det er jo det, der er problemet med strukturel ulighed.
Du kan ikke bare alene vælge at ville ændre det.
Sólbjørg Jakobsen (LA), 2023-04-27:
Tak for det.
Charlotte Munch (DD), 2023-04-27:
Jeg kan kun kvittere for en rigtig fin ordførertale og så selvfølgelig fortælle, at Danmarksdemokraterne er meget enige i at sætte barslen så fri, som det overhovedet er muligt.
Så tak.
Sólbjørg Jakobsen (LA), 2023-04-27:
Tak for ordet.
Indledningsvis vil jeg gerne takke forslagsstillerne for beslutningsforslaget og for at rejse den her debat i salen.
At modarbejde EU's og statslig indblanding i, hvordan familier indretter deres familieliv, står mit og Liberal Alliances hjerte meget nær.
Vi deler forslagsstillernes bemærkninger om, at det altså skal ligge hos den enkelte familie.
Jeg har flere gange lagt mig fladt ned og indrømmet, at jeg ærgrer mig over ikke at have haft det her fokus før.
Det var moren, som skulle have den større del af barslen.
Derfor ønsker vi i Liberal Alliance ikke at vende tilbage til tidligere lovgivning, selv om EU barmhjertigt nok måtte tillade det.
Vi ønsker at sætte barslen et hundrede procent fri og lade den følge mennesket, som denne lovgivning bør omhandle: barnet.
Det kan være, at man gerne vil være på barsel samtidig med sin veninde.
Det kan være, at mor og far vil være på barsel samtidig i længere tid, fordi det passer bedst ind i deres liv.
Fred være med det.
Det skal vi politikere og EU ikke blande os i; fordeling af barsel er et anliggende for familien.
I dette land er vi nogle gange for optaget, ja, nærmest uforskammet optaget af at kontrollere og blande os i ethvert aspekt af befolkningens liv.
Det er ikke fra Christiansborg, at menneskers liv skal indrettes fra vugge til grav.
Spørger du til gengæld mig, hvordan jeg forholder mig til det her, så har jeg ingen holdning.
Det gør mig faktisk ukomfortabel bare at tænke på, at jeg skulle blande mig i, hvordan et forældrepar fordeler deres barsel, for det er enormt intimt og privat, hvordan man opdrager sine børn, så længe man behandler dem ordentligt.
Hvilken mor eller far man gerne vil være, og hvordan et forældrepar vil løse opgaven sammen, skal hverken staten eller EU blande sig i.
Derfor er det Liberal Alliances holdning, at vi bør udfordre EU på det her område.
Vi bør fjerne al barselsøremærkning.
Tak for ordet.
Astrid Carøe (SF), 2023-04-27:
Altså, jeg kan bare gentage, at jeg gerne vil se den finansiering på 2,5 mia. kr.
Men lad os da se på det, hvis ordføreren har en god idé.
Det kunne være nogle højere skatter til de rigeste eller et eller andet.
Altså, der er tale om 2,6 mia. kr.
Jeg tror simpelt hen ikke på, at man kan gøre det sådan her.
Det er også derfor, vi siger, at når vi går til finanslovsforhandlinger, vil vi gerne tage øget barsel med.
Det har vi lige gjort i vores aftale, i øvrigt med ordførerens parti, om finansloven, hvor vi har sikret 26 uger ekstra til familier, der får tvillinger.
Det synes jeg er megapositivt, og jeg tror også, det er der, man skal gøre det.
Men altså, hvis ordføreren kan komme med fuldt finansierede 2,5 mia. kr., kigger vi da gerne på det – men de skal ikke tages fra ulandsbistanden.
Kristian Bøgsted (DD), 2023-04-27:
Nu har vi jo fremsat det forslag her med fuld finansiering bag, men jeg kan høre på ordføreren, at det faktisk er finansieringen, der er problemet her.
Ordføreren vil gerne have mere barsel, men det er, fordi vi har fundet finansieringen på ulandsbistanden, at det er et problem.
Så jeg skal bare høre ordføreren: Hvis vi finder finansiering på et område, der passer ind i SF's politik, er SF så klar til at stemme for det forslag her?
Astrid Carøe (SF), 2023-04-27:
Vi må se på forskellig forskning, tror jeg.
For i Norge er det jo f.eks. gået virkelig godt.
Man har fået øremærket barsel til far, og fædrene tager den og er rigtig glade for at have fået den rettighed.
Jeg er forundret over, at man kan være så passioneret omkring ikke at ville give mænd en rettighed, når man andre steder er så passioneret omkring, at kvinder har nogle rettigheder, som mænd ikke har.
Her har vi givet mænd en rettighed, som kvinder har haft i årevis, og så er man megavred over det.
Hvor var Dansk Folkeparti, da det kun var kvinderne, der havde øremærket barsel? Så skulle man jo også have fjernet det dengang.
Kristian Bøgsted (DD), 2023-04-27:
Jeg vil da bare sige tak for, at ordføreren vil stemme for forslaget, hvis vi finder en finansiering, som ordføreren kan stå inde for, for så er der da lidt flere, der stemmer for.
Mette Thiesen (DF), 2023-04-27:
EU har lagt sin klamme hånd over det danske Folketing igen.
Vi står og drøfter barsel her i dag.
Langt de fleste partier – stort set alle uden undtagelse – kryber og bukker, når der kommer noget fra Bruxelles ind til det danske Folketing.
Meget få er kritiske.
Næsten ingen siger nej.
Og man kan godt sige nej til de tosserier, der kommer fra EU.
At indføre yderligere barsel, som det her forslag foreskriver, er god, sund familiepolitik, altså at sikre de her gode barselsforhold.
Men grunden til, at vi står her i dag, er, at et flertal i Folketinget har bukket og skrabet for Bruxelles, for dem nede i EU, og har gjort det ringere for danske familier, gjort det værre for danske familier i forhold til at indrette familiernes barsel, som de selv ønsker det.
Desværre kommer det også til at betyde, at der er børn, der kommer tidligere i institution, på trods af at hensigterne helt sikkert har været det modsatte – det ved jeg ikke; det går jeg ud fra – og det er utroligt at stå og være vidne til, at der reelt set er såkaldt borgerlige partier, der argumenterer for, at det er Folketinget og EU, der skal diktere, hvordan familierne skal indrette sig derhjemme og med deres barsel.
Man skal høre meget, før ørerne falder af.
Desværre er der igennem alt for mange år ført en decideret familiefjendtlig politik fra Christiansborg.
Børn i dag bliver institutionaliseret meget, meget tidligt, og det virker, som om man fra i hvert fald de røde partiers side har en eller anden idé om, at vi bare alle sammen skal være – hvad skal jeg sige – brikker i statens hjul, i stedet for at man tænker på, at hvis vi gerne vil have et stærkt samfund, er vi også nødt til at sikre en politik, der gør, at familierne er stærke.
Stærke familier giver et stærkt samfund.
I Dansk Folkeparti er vi meget optaget af at sikre en god og fornuftig familiepolitik.
Vi vil gerne sikre, at langt flere familier har mulighed for, at den ene af forældrene kan gå hjemme i barnets første vigtige år.
Vi vil gerne sikre, at man har langt bedre mulighed for også at bosætte sig uden for de større byer, og give mulighed for, at man kan købe en eller to biler, sådan at man kan få hverdagen til at hænge sammen.
Vi vil generelt set
Vi er nødt til at få vendt den store supertanker, der igennem alt for mange år har sejlet stik mod et isbjerg med en decideret familiefjendtlig politik.
Den supertanker skal vendes, og det stiller Dansk Folkeparti sig meget gerne i spidsen for.
Dansk Folkeparti er Danmarks familieparti, og derfor stemmer vi selvfølgelig også for det her beslutningsforslag, men jeg er nødt til at sige, at jeg synes, det er rigtig ærgerligt, at vi er nået hertil, hvor vi er nødt til at sætte et plaster på et åbent benbrud, som det her jo desværre er at gøre, fordi der simpelt hen sidder politikere herinde, som ikke kan finde ud af at sige nej til de tosserier, der kommer fra EU.
Men vi stemmer selvfølgelig for forslaget.
Helle Bonnesen (KF), 2023-04-27:
Barsel fylder meget, både for de personer, som har brug for den, og så også her i debatten i salen, og det har den nu gjort i nogle år.
Tvillingebarsel støtter vi alle sammen – det er en nem sag.
EU-øremærket forældreorlov er sådan lidt mere kompliceret og medførte en del debat.
Tilbage i 2021 var Konservative imod den øremærkede forældreorlov, som reelt var en EU-implementering, og nu må vi jo så leve med de nye betingelser, eller familierne må, nemlig at barslen er øremærket med mindst 9 ugers barsel til henholdsvis mor og far.
Vi var ikke begejstrede, og det er vi heller ikke nu.
For med øremærket barsel risikerer vi, at flere børn kommer i daginstitution tidligere, end familierne måske ønsker det, idet forældrene ikke frit eller i hvert fald kun med reduceret mulighed kan disponere over barslen, og vi ønsker ikke, at børnene skal betale prisen i spørgsmålet om, hvorvidt vi skal pålægge familierne krav om lige fordeling af barslen.
Rent faktisk har Konservative tidligere prøvet at imødekomme problematikken med et forslag om indførsel af en ret til 9 ugers tilskud til hjemmepasning.
Forslaget skulle så opveje, at den øremærkede barsel bortfalder, hvis den ene forælder ikke kan afholde de pålagte 9 uger.
I praksis betød det forslag, at den ene forælder ville kunne få et beløb svarende til udgifterne for at få passet et barn i institution som erstatning for den barsel, der bortfalder, hvis den ene forælder ikke ønsker at tage de 9 ugers øremærkede barsel.
Vi synes ikke, at familierne skal sættes i et dilemma om, hvorvidt regningerne derhjemme skal afgøre, om man skal gå på barsel eller ej.
Forslaget om at indføre ret til fuld tilskud til hjemmepasning i 9 uger blev dengang skønnet til at koste 60 mio. kr. årligt, men allerede i den indledende behandling af det forslag, blev vi afvist af indtil flere, og forslaget kom faktisk ikke til afstemning.
Nu har vi så en ny sag, et nyt forslag, nemlig det her forslag om at tildele familierne 9 ugers ekstra barsel, og det er grundlæggende et meget, meget sympatisk forslag.
Når vi alligevel nok ikke ender med at støtte det, skyldes det økonomien i det.
For finansieringen anslås til at være 2,6 mia. kr. om året, og det er mange penge, og når det så samtidig ønskes finansieret gennem besparelser på udviklingsbistanden, er det ikke en finansieringskilde, vi kan støtte op om.
Jeg vil også godt understrege, at hvis man kunne finde en anden finansiering, mener vi måske, at prisen for at lappe på EU-lovgivning, som det her jo egentlig er, kan gå hen at blive for høj og måske danne præcedens, og derfor støtter Konservative ikke forslaget.
Charlotte Munch (DD), 2023-04-27:
Tak til ordføreren, og tak til Det Konservative Folkeparti for at tilkendegive, at de er enige i, at retten til selv at bestemme over sin barsel skal ligge hos familierne selv.
Victoria Velasquez (EL), 2023-04-27:
Nej, jeg oplever faktisk tværtimod, at vi måske kan nå et kompromis, som kan være med til at sikre bedre ligestilling og bedre barselsrettigheder.
Jeg hører også, at der er åbenhed over for at forhandle i det udvalgsarbejde, der kommer, og der vil vi selvfølgelig arbejde for, at det bliver en model, som vi synes giver rigtig god mening.
Så jeg er egentlig bare positiv over, at der fra forslagsstillernes side her er mere åbenhed over for forhandlinger, end der er fra regeringens side.
Eva Kjer Hansen (V), 2023-04-27:
Så det må jeg forstå er ordførerens model for en udvidet barselsorlov, hvis det skulle blive tilfældet.
Er ordføreren så enig med forslagsstillerne bag beslutningsforslaget i, at det i givet fald skal være en sådan model, såfremt man kan finde finansiering til det, eller er ordføreren i virkeligheden på vej ud ad et spor, hvor der gives en indrømmelse til forslagsstillerne, hvilket så vil ødelægge den ligestilling, der er opnået med de nye barselsorlovsregler?
Victoria Velasquez (EL), 2023-04-27:
Tak til ordføreren for spørgsmålet, og også tak for at stå her og tage ligestillingen op, også på tværs af midten, hvis man kan sige det sådan.
Det tror jeg rigtig mange piger og kvinder i Danmark er rigtig, rigtig glade for at se.
Det er også noget af det, som vi arbejder for, og vi peger på den model, som flere også har adresseret her i dag, hvor det er en tredjedel til mor, en tredjedel til far eller medforælder og så en tredjedel, som kan deles.
Eva Kjer Hansen (V), 2023-04-27:
Jeg kan forstå, at ordføreren er positiv over for en forlængelse af barselsorloven, og at ordføreren er tilhænger af den øremærkede barsel.
Charlotte Munch (DD), 2023-04-27:
Tak, og tak til ordføreren for at tilkendegive støtten til forslaget, dog ikke den økonomiske del.
Men det glæder mig alligevel, for nu ser det ud, som om Enhedslisten, SF og faktisk også lidt Konservative er med på det, hvis vi bare finder en anden finansiering.
Så vi ser nu snart en hel opposition, der er klar til at støtte det her forslag, og det er meget glædeligt, så tak for det.